=== 1930’ernes politiske kontekst ===
Eisenstein skabte ''Aleksandr Nevskij'' under Stalinæraen i en periode, hvor der var spændinger i relationerne mellem [[Sovjetunionen]] og [[Nazi-Tyskland]]. Filmen indeholder flere elementer af åbenbare henvisninger til [[Ruslands historie#Sovjetunionens udenrigspolitik op til 2. verdenskrig|den daværende politiske situation]] mellem de to lande. Nogle af [[Hjelm (hovedbeklædning)|hjelmene]], som de tyske infanterister bærer, minder om de tyske [[stålhjelm]]e, der blev benyttet af [[Det tyske kejserriges hær]] under [[1. verdenskrig]]. I den første udgave af filmens manuskript var der tillige [[svastika|hagekors]] på de tyske hjelme.<ref>Der optræder hagekors på en tysk biskops [[bispehue]] i en af scenerne. Noter fra filmens DVD-udgave (1998) Chatsworth: Image Entertainment.</ref> Filmen viser Aleksandr som en folkets helt, der undgår konflikt med den gamle fjende, [[Mongolernes invasion af Rus'|mongolerne]], for i stedet at koncentrere kræfterne om en farligere fjende.
Film